મોરબી-માળિયા વિધાનસભા બેઠક પર ભાજપનું ૨૨ વર્ષથી એકચક્રી શાસન તોડવા માટે કોંગ્રેસ એકજુટ થઈને લડત ચલાવે છે તો બે દિવસ પૂર્વે કોંગ્રેસ શાસિત નગરપાલિકાના પ્રમુખ અને ઉપપ્રમુખને ભાજપે પોતાની તરફેણમાં કરીને માળિયા પંથકના લઘુમતી મતો અંકે કરવાની પેરવી કરી હતી જેના વળતા પ્રહાર સમાન આજે માળિયા નગરપાલિકાના ભાજપના ૧૦ પૈકીના ૦૭ સદસ્યોએ કોંગ્રેસને સમર્થન આપીને પંજાનો હાથ પકડી લીધો છે માળિયા નગરપાલિકામાં ભાજપના ચિન્હ પરથી ચૂંટાયેલા સદસ્યમાં વિરોધ પક્ષના નેતા જેડા અલીમામદ હબીબભાઈ, જામ રહીમ રાજા, જેડા રોશનબેન દિલાવરભાઈ, જેડા ફાતિમાબહેન ઓસમાણભાઈ, મોવર ખાતુંનબેન તાજમહમદ, મોવર નુંરબાઈ વલીમામદ, જેડા હશીનાબેન જનમહમદભાઈ કોંગ્રેસમાં જોડાયા છે તે ઉપરાંત માળિયા ભાજપ યુવા મોરચાની ટીમના ૧૧ આગેવાનો પણ કોંગ્રેસમાં જોડાઈ ગયા હતા અને તેમના કાર્યકરો સાથે ભાજપના આગેવાનોએ કોંગ્રેસને સાથ આપતા હવે કોંગ્રેસનું પલડું ભારે બની ગયું છે.